Jelasin soal Masita Mahmudin  dalam bahasa sunda dong

Masita Mahmudin () nyaéta pamaén badminton Indonésia anu kiwari ngagabung dina klub Jaya Raya Jakarta.

Kiprah Masita minangka tim ganda campuran badminton geus muncul ti taun 2013 kénéh, sarta kungsi dipasangkeun jeung sababaraha pamaén badminton séjén dina rupa-rupa laga tanding. Antarana baé dina taun 2013 Masita kungsi jadi pasangan maén Kevin Sanjaya dina World Junior Championship di Bangkok sarta hasil jadi runner-up boh di nomor tunggal (disebut ogé Piala Bimantara) boh di nomor beregu (disebut ogé Piala Suhandinata). Dina laga tanding Vietnam Open taun 2017 Masita asup ka babak final kalawan dipasangkeun jeung Riki Widianto sarta hasil jadi runner-up.

Dina final Djarum Sirkuit Nasional (Sirnas) Sulawesi Selatan Open 2018 Masita anu dipasangkeun jeung Markis Kido hasil ngéléhkeun pasangan Irfan Fadhillah/Pia Zebadiahbernadet. Saméméhna Masita hasil jadi juara umum dina seri katilu di Sirnas Jawa Barat kalawan dipasangkeun jeung pamaén anu séjén. Waktu Masita dipasangkeun jeung Adnan Maulana, hasil jadi juara Djarum Sirkuit Nasional Premier Li Ning Jawa Barat Open 2018, jeung Djarum Sirnas Balikpapan 2018. Dina gelar laga tanding Singapore International Series taun 2018, pasangan Masita/Adnan hasil jadi runner-up sanggeus éléh ku pasangan Yeung Min Nok/Ng Tsz Yau ti Hongkong.

Ku kamampuh jeung pangalamanana, Masita teu ngarasa hésé pikeun maén sanajan béda pasanganana. Unggal séri Sirnas, Masita maén jeung pasangan anu béda. Seri kahiji di Purwokerto Jawa Tengah, Masita dipasangkeun jeung Krisna Adi Nugraha sarta éléh di babak 16 besar. Dina séri kadua nu diayakeun di Pekanbaru Riau, Masita maén kalawan pasanganana nyaéta Riky Widianto. Hanjakal léngkahna ngan nepi kana babak semifinal.

Taun 2019 Masita anu dipasangkeun jeung Amri Syahnawi hasil jadi runner-up dina laga Beer Lao International Series 2019. Dina laga kompetisi éta kénéh, Masita kungsi dipasangkeun jeung pamaén Inggris, Fee Teng Liew pikeun ganda putri, sarta hasil jadi runner-up.